Com és la majoria que va sorgir de les eleccions del 21 de desembre de 2017?
Continuar aquesta legislatura no té gens de sentit. Els ciutadans de Catalunya varen votar per darrera vegada el 21 de desembre de 2017 i n'eixí una majoria independentista encarregada d'allò que s'anomenà la restitució del govern legítim. Que era el que tots tres partits, Junts per Catalunya, Esquerra Republicana de Catalunya i la CUP, havien dit que farien en sengles programes electorals. Això, com és ben evident, no ha passat. I no tan solament això, sinó que, de cessió en cessió, hem arribat al punt en què un òrgan administratiu, la Junta Electoral, és capaç de doblegar la voluntat del Parlament de Catalunya i de trencar la unitat dels partits independentistes. La imatge dels aplaudiments i els silencis arran de la intervenció del president Torra sembla definitiva.
independentista